શહેરના 'ગુજરાત યુનિવર્સિટી' પૉલીસ સ્ટેશનમાં ફરજ બજાવતાં રાઓલ હરિશ્ચંદ્ર સાહેબ કહે છે કે અસ્મિતા એટલે ગુજરાતની પ્રગતિનું વાસ્તવિક ચિત્ર. હા, પણ તેઓ આપણી ઓળખ સમા તિર્થસ્થળો અને પ્રવાસનધામોની યોગ્ય જાણવણી કરવામા નથી આવતો એ બાબતે આક્રોશ વ્યક્ત કરે છે. આ ઉપરાંત સરકારના કેટલાક બોગસ માણસોનો બેજવાબદાર વહીવટ આ પ્રતિકોની પવિત્રતાને અભડાવે છે. ધર્મસ્થાનોમાં ચાલતા ધતિંગોને પણ તે વખોડી નાખે છે અને કેટલાક લેભાગુ તત્વોએ ધર્મસ્થાનોને બજારુ બનાવી દીધા છે, તેની વેદના પણ વ્યક્ત કરે છે.'ભગવાનના દર્શન કરવા ગરીબ અને તવંગરના ભેદ શેનાં?'. ગુજરાતના યુવાનોમા આત્મહત્યા, બળાતકાર, તમાકુ-હુક્કા વગેરેનું વ્યસન વધ્યુ હોવાનું સ્વીકારી તે માટે તેઓ પશ્ચિમની સંસ્કૃતિના બેફામ અનુસરણને જવાબદાર ગણે છે. અંતે સ્વર્ણિમ ગુજરાતમાં પૉલીસખાતાંનું વર્તન વધુ પ્રજામિત્ર રહેશે તેવો આશાવાદ પણ વ્યક્ત કરે છે.